OpenLLM-France/wikimedia huggingface dataset:
# Truckee

Truckee és una població dels Estats Units a l'estat de Califòrnia. Segons el cens del 2000 tenia 13.864 habitants.

## Demografia

Segons el cens del 2000, Truckee tenia 13.864 habitants, 5.149 habitatges, i 3.563 famílies. La densitat de població era de 164,5 habitants/km².
Dels 5.149 habitatges en un 37,1% hi vivien nens de menys de 18 anys, en un 58,2% hi vivien parelles casades, en un 6,7% dones solteres, i en un 30,8% no eren unitats familiars. En el 18,7% dels habitatges hi vivien persones soles el 3,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,09.
Per edats la població es repartia de la següent manera: un 26,7% tenia menys de 18 anys, un 7% entre 18 i 24, un 36,8% entre 25 i 44, un 24% de 45 a 60 i un 5,5% 65 anys o més.
L'edat mediana era de 35 anys. Per cada 100 dones de 18 o més anys hi havia 112 homes.
La renda mediana per habitatge era de 58.848 $ i la renda mediana per família de 62.746 $. Els homes tenien una renda mediana de 38.631 $ mentre que les dones 29.536 $. La renda per capita de la població era de 26.786 $. Entorn del 2,8% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Truckee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Truckee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Penn Valley

Penn Valley és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.387 habitants.

## Demografia

Segons el cens del 2000, Penn Valley tenia 1.387 habitants, 530 habitatges, i 383 famílies. La densitat de població era de 255 habitants/km².
Dels 530 habitatges en un 32,8% hi vivien nens de menys de 18 anys, en un 55,3% hi vivien parelles casades, en un 12,1% dones solteres, i en un 27,7% no eren unitats familiars. En el 20,6% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,03.
Per edats la població es repartia de la següent manera: un 27% tenia menys de 18 anys, un 4,8% entre 18 i 24, un 26,2% entre 25 i 44, un 26,3% de 45 a 60 i un 15,6% 65 anys o més.
L'edat mediana era de 40 anys. Per cada 100 dones de 18 o més anys hi havia 93,5 homes.
La renda mediana per habitatge era de 35.962 $ i la renda mediana per família de 37.115 $. Els homes tenien una renda mediana de 33.068 $ mentre que les dones 21.133 $. La renda per capita de la població era de 16.582 $. Entorn del 9,2% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Penn Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Penn Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Marsha Ivins

Marsha Ivins (Baltimore, 15 d'abril de 1951) és una ex-astronauta estatunidenca veterana de cinc missions amb el transbordador espacial.
Va néixer el 15 d'abril de 1951 a Baltimore, Maryland i es va graduar a Nether Providence High School a Wallingford, Pennsylvania al 1969. Va estudiar enginyeria aeroespacial a la Universitat de Colorado a Boulder l'any 1973.

## Carrera a la NASA

Va començar a treballar al Centre Espacial Lyndon B. Johnson de la NASA i va estar treballant amb els controls i pantalles de comandament del transbordador espacial. Va ser nomenada candidata a astronauta el 1984.
La seva primera missió va ser la STS-32 el gener de 1990 amb el transbordador Columbia on es va llençar un satèl·lit syncom i recupera material de la missió Long Duration Exposure Facility. La missió va durar 261 hores, 1 minut i 38 segons i va aterrar de nit a la Base de la Força Aèria Edwards.
La següent missió va ser la STS-46 a bord de l'Atlantis del 31 de juliol el 8 d'agost de 1992 per llençar el satèl·lit EURECA (European Retrievable Carrier) de la ESA i va volar la primera missió de test del Tethered Satellite System (TSS). La missió va durar 191 hores, 16 minuts i 7 segons orbitant 126 cops la Terra.
La seva tercer missió va ser la STS-62 Columbia al març de 1994 i va durar 14 dies per estudiar, entre d'altres, els efectes de la microgravetat en materials i altres tecnologies de vol espacial amb els experiments United States Microgravity Payload (USMP) 2 i Office of Aeronautics and Space Technology (OAST) 2. El vol va durar 12 hores, 23 minuts i 16 segons i va fer 224 òrbites a la Terra.
La quarta missió va ser la STS-81 Atlantis va durar 10 dies i es va acoblar a l'estació russa MIR, la cinquena missió del transbordador en fer-ho i el segon cop que es van intercanviar astronautes amb l'estació. També portava el mòdul Spacehab per tenir més espai per experiments. La missió va durar 244 hores i 56 minuts i 160 òrbites a la Terra.
La seva última missió va ser la STS-98 a bord del transbordador Atlantis, el febrer del 2001 amb l'objectiu de portar el Destiny (mòdul de l'ISS). Va estar-hi set dies acoblat mentre duraven les feines d'instal·lació del mòdul i van caler 3 passeigs espacials. La missió va durar 12 dies, 21 hores i 20 minuts i va fer 203 òrbites a la Terra.
Va deixar la NASA el 31 de desembre de 2010.

## Referències

* 1 2 «Astronaut Bio: Marsha S. Ivins (01/2011)». [Consulta: 2 desembre 2017].
* ↑ «Veteran Astronaut Leaves NASA as Space Shuttle Era's End Looms». Space.com.
# Newport (Oregon)

Newport és una població dels Estats Units a l'estat d'Oregon. Segons el cens del 2000 tenia 9.532 habitants.

## Demografia

Segons el cens del 2000, Newport tenia 9.532 habitants, 4.112 habitatges, i 2.495 famílies. La densitat de població era de 414,5 habitants per km².
Dels 4.112 habitatges en un 26,9% hi vivien nens de menys de 18 anys, en un 43,6% hi vivien parelles casades, en un 12,6% dones solteres, i en un 39,3% no eren unitats familiars. En el 31,9% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,77.
Per edats la població es repartia de la següent manera: un 22,3% tenia menys de 18 anys, un 8,1% entre 18 i 24, un 25,7% entre 25 i 44, un 26,7% de 45 a 60 i un 17,2% 65 anys o més.
L'edat mediana era de 41 anys. Per cada 100 dones de 18 o més anys hi havia 92 homes.
La renda mediana per habitatge era de 31.996$ i la renda mediana per família de 36.682$. Els homes tenien una renda mediana de 31.416$ mentre que les dones 26.582$. La renda per capita de la població era de 20.580$. Aproximadament el 12,2% de les famílies i el 14,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Newport». American Fact Finder. Oficina del Cens dels Estats Units, 12-01-2010.
# Nikólskoie (Tula)

Nikólskoie (en rus: Никольское) és un poble a l'óblast de Tula, a Rússia, segons el cens del 2010 tenia 348 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Pervomaiski (Lípetsk)

Pervomaiski (en rus: Первомайский) és un poble (un possiólok) de l'óblast de Lípetsk, a Rússia, que el 2013 tenia 229 habitants. Pertany al districte rural de Griazi.

## Referències

* ↑ Ведомости Верховного Совета РСФСР № 22 1960
* ↑ http://rgada.info/opisi/1354-opis_487-1/0006.jpg
* ↑ Часовня на могиле мужа Arxivat 2013-09-21 a Wayback Machine. // Gorod48
# Tissa (rei)

Tissa fou rei de Ceilan (Sri Lanka) o Sinhala vers 454 a 437 aC. Va ser proclamat pels seus vuit germans quan (juntament amb ell mateix, novè germà) van donar un cop d'estat i van deposar al germà gran Abhaya (el desè germà).
Abhaya no volia més guerra i va escriure en secret al seu nebot Pandukabhaya amb el qual estava en guerra, oferint-li les terres més enllà del riu amb la condició de no creuar mai el riu. Quan els germans ho van saber es van indignar i van donar un cop d'estat i van deposar a Abhaya, proclamant a un dels germans, de nom Tissa.
Pandukabhaya va estar inactiu durant quatre anys però després va decidir portar la lluita al territori dels seus enemics i va fer aliança amb una yakkini de nom Cetiya, vídua d'un gran guerrer yakkha, que era una gran estratega i molt influent al districte de les muntanyes Dhamma- rakka on Pandukabhaya tenia els seus seguidors que formaven un petit exèrcit. Pandukabhaya es va dirigir a Arittha però allí es va aturar per set anys, reforçant molt més la seva posició; allí fou atacat pels seus oncles (excepte Abhaya i Girikanda), que van fortificar Nagaraka i el van atacar per tots els costat de la muntanya on estava situat amb la seva aliada Cetiya i les seves forces; Pandukabhaya va enviar una extensa delegació a parlamentar però en realitat era un estratagema i quan els enemics es van confiar va atacar sobtadament igual que va fer la delegació, i entre dues forces foren completament derrotats. Tots els oncles van morir en aquesta batalla coneguda com a batalla de Labugama. El Mahavansa des de aquest moment considera a Pandukabhaya com el nou rei.

## Notes

* ↑ dona yakkha

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Toledo (Oregon)

Toledo és una població dels Estats Units a l'estat d'Oregon. Segons el cens del 2000 tenia 3.472 habitants.

## Demografia

Segons el cens del 2000, Toledo tenia 3.472 habitants, 1.312 habitatges, i 926 famílies. La densitat de població era de 617,8 habitants per km².
Dels 1.312 habitatges en un 37,7% hi vivien nens de menys de 18 anys, en un 51,5% hi vivien parelles casades, en un 14% dones solteres, i en un 29,4% no eren unitats familiars. En el 23% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,05.
Per edats la població es repartia de la següent manera: un 29,6% tenia menys de 18 anys, un 6,9% entre 18 i 24, un 32% entre 25 i 44, un 20,9% de 45 a 60 i un 10,6% 65 anys o més.
L'edat mediana era de 34 anys. Per cada 100 dones de 18 o més anys hi havia 92,7 homes.
La renda mediana per habitatge era de 34.503$ i la renda mediana per família de 39.597$. Els homes tenien una renda mediana de 35.104$ mentre que les dones 22.297$. La renda per capita de la població era de 14.710$. Aproximadament el 18,6% de les famílies i el 19,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Toledo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Toledo». American Fact Finder. Oficina del Cens dels Estats Units, 12-01-2010.
# Torre Blava

La Torre Blava, o torre de Ribes Roges, és un antic fortí carlí situat a la platja de Ribes Roges, al municipi de Vilanova i la Geltrú. Construïda durant la tercera guerra carlina, a l'últim terç del segle xix, va ser reconstruïda i actualment és un espai artístic dedicat a la Mediterrània i als mariners. S'anomena Torre Blava o espai Guinovart, cognom de qui va iniciar el projecte. És considerada Bé Cultural d'Interès Nacional des de 1949.

## Arquitectura

És una torre de planta circular que ha estat sobrealçada en època moderna. Està dividida en dos nivells mitjançant una motllura que recorre tot el diàmetre feta amb maons. A la part inferior s'obre la porta d'arc de mig punt i per sobre hi ha una línia d'espitlleres seguint un ritme regular. Per sobre de la motllura també hi ha espitlleres però més distanciades que les del nivell inferior. La torre acaba en un terrat pla del que surt un petit cos circular.

## Història

La zona portuària de Vilanova i la Geltrú ocupa 800 metres, que abans eren un sorral on es varaven les barques pesqueres, i és seguida per 1.100 metres de costa baixa. L'indret és conegut per Ribes Roges. La Torre de Ribes Roges fou bastida a l'època de les guerres carlines (segle xix).
A principis del segle XX es va començar a urbanitzar la platja de Vilanova amb la construcció de les urbanitzacions de Ribes Roges (1910-19) i de Sant Cristòfol (1920). Després d'un període en el qual es va pensar a eliminar-la, ha estat restaurada i alberga actualment l'espai artístic Guinovart.

## Espai Guinovart

A la primera planta, Guinovart se centra en la memòria èpica de la mar. amb pirates, naufragis i drames esdevinguts a la vora dels extensos arenals de la comarca i els penya-segats del Garraf, els quals han estat conservats per la memòria popular i reelaborats pel geni de l'artista: el pirata de la crossa de figuera, l'horrible Any dels negats i el crim del Pas de la mala dona, són els tres motius principals que il·lustren aquesta primera planta. Cal admirar, l'esgrafiat blavós amb motius de la mar que hi ha al paviment.
Al segon pis, l'artista fa referència a les profunditats del mar a través d'una sèrie de miralls. Al centre pengen del sostre cordes amb nusos de mariners i pescadors.
A la tercera planta, es troben escrits els noms d'artistes, poetes, músics, escriptors que en algun moment han realitzat alguna obra sobre el mar.

## Vegeu també

* Biblioteca Museu Víctor Balaguer
* Museu Romàntic Can Papiol

## Referències

* 1 2 «Torre o fortí carlí a Ribes Roges». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 novembre 2012].
* 1 2 3 «Torre Blava - Espai Guinovart». Ajuntament de Vilanova i la Geltrú. [Consulta: 22 novembre 2012].
# Veghel

Veghel és una població i antic municipi de la província del Brabant del Nord, al sud dels Països Baixos. L'1 de gener del 2009 tenia 30.776 habitants repartits sobre una superfície de 78,92 km² (dels quals 0,76 km² corresponen a aigua). Limitava al nord-oest amb Bernheze, al nord-est amb Uden, a l'oest amb Schijndel, a l'est amb Boekel, al sud-oest amb Sint-Oedenrode, al sud amb Laarbeek i al sud-est amb Gemert-Bakel.
L'1 de gener de gener de 2017 es va unir a Sint-Oedenrode i Schijndel per crear el nou municipi de Meierijstad.

## Persones il·lustres

* Harold van der Heijden (n. 1960), compositor d'escacs.

## Enllaços externs

* www.veghel.nl
# Bryndzové halušky

El Bryndzové halušky (Slovak: [ˈBrin.d͡zovɛː ˈɦaluʃki]) és una massa amb formatge d'ovella que ha esdevingut un dels plats nacionals a Eslovàquia. Aquest menjar consisteix en halušky (grumolls bullits de massa de patata d'aspecte similar als nyoquis) i bryndza (un formatge tendre d'ovella), opcionalment esquitxat amb trossos de greix de porc fumat o cansalada.
Tradicionalment es beu Žinčica amb aquest menjar. Hi ha un festival anual bryndzové halušky a Turecká que compta amb un concurs de menjar.

## Referències

* 1 2 Cravens, Craig Stephen. Culture and customs of the Czech Republic and Slovakia. Westport, Connecticut: Greenwood Publishing Group, 2006, p. 75. ISBN 0-313-33412-9. OCLC 67240291.
* ↑ Dunford, Lisa. «Slovakia: Food & Drink». A: Paul Smitz. Lonely Planet Central Europe. Hawthorn, Victoria: Lonely Planet, 2007, p. 452. ISBN 978-1-74104-301-3. OCLC 85763619.
* ↑ Sinkovec, Magdalena. «Bryndzové Halušky / Potato Dumplings with 'Bryndza' Sheep Cheese and Bacon». A: Culinary Cosmic Top Secrets A Nato Cookbook. Lulu, 2004, p. 115–16. ISBN 1-4116-0837-2.
* ↑ «Cheese Description: Bryndza». Cheese.com. [Consulta: 1r març 2009].
* ↑ Reynolds, Matt. «Three liters of bryndzové halušky small work for hefty men in national eating competition». The Slovak Spectator, 21-06-1999. [Consulta: 1r març 2009].
* ↑ «Halušky Turecká» (en eslovac). Občianske združenie Halušky Terchová. Arxivat de l'original el 27 February 2009. [Consulta: 1r març 2009].
# Àgora (València)

L’Àgora és un edifici situat al conjunt de la Ciutat de les Arts i les Ciències de València. El seu disseny, com el de la resta del conjunt, és de l'arquitecte valencià Santiago Calatrava i fou inaugurat oficialment el novembre de 2009 tot i que la construcció no està finalitzada.

## Edifici

L'edifici, com el mateix nom (en referència a l'àgora de les ciutats de l'antiga Grècia), emula una gran plaça coberta i que ha estat dissenyat per tal d'acollir congressos, convencions, concerts i representacions. Com la resta d'edificis del conjunt de la Ciutat de les Arts i les Ciència, l'Àgora reuneix elements arquitectònics característics de l'autor Santiago Calatrava com el predomini del color blanc, el trencadís per al revestiment i els grans espais diàfans.
L'Àgora, situat entre el pont de l'Assut de l'Or i l'Oceanogràfic, és una estructura metàl·lica de planta similar a una el·lipse apuntada d'uns 88 metres de llarg per 66 d'ample i l'àrea coberta és d'aproximadament d'uns 4.811 metres quadrats. Aquest gran espai interior es concep com una plaça pública coberta, de planta diàfana, a nivell dels estanys i passejos adjacents. El revestiment de la coberta fixa, que tancada aconsegueix una altura màxima d'uns 70 metres sobre rasant, es fa mitjançant panells de vidre, i la zona inferior, mitjançant panells opacs folrats de trencadís.

## Crítiques

Des del principi, l'edifici ha estat objecte de crítiques, a més de pels elevats sobrecostos durant la seua construcció i el retard i la paralització de l'obra, la manca de funcionalitat i ús de l'edifici.
Des de la seua inauguració ha allotjat la celebració de les diverses edicions del campionat de tennis Valencia Open 500, de la Setmana de la Moda de València i alguna edició de la Campus Party.

## Referències

* ↑ «Los edificios de Calatrava en Valencia hacen aguas» (en espanyol). Público, 31-10-2011. [Consulta: 3 abril 2012].
* ↑ «Conóce el Ágora». CAC. Arxivat de l'original el 7 de maig 2012. [Consulta: 3 abril 2012].
* ↑ «El sobrecost de l'Àgora de la CAC supera els 20 milions». Pàgina 26, 11-08-2009. Arxivat de l'original el 3 de març 2016. [Consulta: 3 abril 2012].
* ↑ «A l'Àgora li falten un mínim de 3 milions». L'Informatiu.com, 27-12-2011. [Consulta: 3 abril 2012].
* ↑ «Compromís propone que se realice un estudio para definir los usos del Ágora» (en espanyol). Las Provincias, 18-02-2012. [Consulta: 3 abril 2012].

## Enllaços externs

* Web oficial Arxivat 2012-05-10 a Wayback Machine.
# Adolf Huschke

Adolf Huschke (Berlín, 14 d'octubre de 1891 - Oranienburg, 29 d'agost de 1923) va ser un ciclista alemany que fou professional entre 1910 i 1923, amb un gran parèntesi provocat per la Primera Guerra Mundial.
En el seu palmarès destaca una Volta a Alemanya (1922), un Campionat de Zúric (1923) i un Campionat nacional en ruta (1921). Va morir de resultes de les ferides patides en una caiguda a la Rund um Berlin del 26 d'agost de 1923.
El seu germà Richard també fou ciclista professional.

## Palmarès

* 1911
** 1r a la Berlín-Leipzig-Berlín
** 1r a la Rund um Köln
** 1r a la Rund um Berlin
** Vencedor de 2 etapes de la Volta a Alemanya
* 1914
** 1r a la Rund um die Gletscher
* 1920
** 1r a la Rund um Spessart und Rhon
* 1921
** Campió d'Alemanya en ruta
** 1r a la Rund um die Hainleite
** Vencedor d'una etapa de la Múnic-Berlín
* 1922
** 1r a la Volta a Alemanya i vencedor de 3 etapes
** 1r a la Berlín-Cottbus-Berlín
** 1r a la Rund um Spessart und Rhon
** 1r a la Nürnberg-Munic-Nürnberg
** Vencedor d'una etapa de la Múnic-Berlín
* 1923
** 1r al Campionat de Zúric
** 1r a la Berlín-Cottbus-Berlín
** 1r a la Rund um Spessart und Rhon
** Vencedor d'una etapa de la Múnic-Berlín

## Referències

* 1 2 3 ONLUS®, Museo del Ciclismo Associazione Culturale. «Museo del Ciclismo - Storia di Adolf Huschke» (en italià). [Consulta: 30 gener 2022].

## Enllaços externs

* Fitxa d'Adolf Huschke a sitiodeciclismo.net
# Jens Heppner

Jens Heppner (Gera, 23 de desembre de 1964) és un ciclista alemany, ja retirat, que fou professional entre el 1991 i el 2005. En el seu palmarès destaca una victòria d'etapa al Tour de França de 1998, el campionat nacional en ruta de 1994 i la Volta a Alemanya de 1999.
En retirar-se passà a desenvolupar tasques de direcció, primer a l'equip Team Wiesenhof (2006-2007) i posteriorment alNetApp-Endura (2010-2013).
El seu nom va aparèixer a l'informe publicat pel senat francès el 24 de juliol de 2013 com un dels trenta ciclistes que haurien donat positiu per EPO al Tour de França de 1998 amb caràcter retrospectiu, ja que van analitzar les mostres d'orina d'aquell any amb els mètodes antidopatges actuals.

## Palmarès

* 1982
** Campió del món júnior en contrarellotge per equips (amb Jan Glossmann, Uwe Ampler i Andreas Lux)
* 1985
** Vencedor d'una etapa del Circuit Franco-belga
* 1987
** 1r al Sachsen-Tour
** 1r a la Hessen-Rundfahrt
* 1994
** Campió d'Alemanya en ruta
** 1r al Tour del Llemosí i vencedor d'una etapa
* 1995
** Vencedor d'una etapa del Tour del Llemosí
* 1996
** Vencedor d'una etapa del Regio-Tour
* 1997
** Vencedor d'una etapa del Critèrium del Dauphiné Libéré
* 1998
** Vencedor d'una etapa del Tour de França
* 1999
** 1r a la Rund um Köln
** 1r a la Volta a Alemanya
* 2000
** 1r a la Rund um den Pfaffenteich
** Vencedor d'una etapa de la Volta a Alemanya

### Resultats al Tour de França

* 1992. 10è de la classificació general
* 1993. 62è de la classificació general
* 1994. 60è de la classificació general
* 1995. 66è de la classificació general
* 1996. 88è de la classificació general
* 1997. 60è de la classificació general
* 1998. 56è de la classificació general. Vencedor d'una etapa
* 2000. 40è de la classificació general
* 2001. Abandona (16a etapa)

### Resultats al Giro d'Itàlia

* 1992. 27è de la classificació general
* 1994. 58è de la classificació general
* 2002. Abandona (18a etapa). Porta la màglia rosa durant 10 etapes

## Referències

* ↑ «HEPPNER Jens». [Consulta: 29 octubre 2023].
* ↑ ONLUS®, Museo del Ciclismo Associazione Culturale. «Museo del Ciclismo - Jens HEPPNER» (en italià). [Consulta: 29 octubre 2023].
* ↑ NetApp Endura ends working relationship with Jens Heppner as a result of 1998 Tour de France positive
* ↑ «French Senate releases positive EPO cases from 1998 Tour de France».

## Enllaços externs

* Web oficial Arxivat 2008-02-20 a Wayback Machine. (alemany)
* Fitxa de Jens Heppner a sitiodeciclismo.net